Gowerhalvøya

Gowerhalvøya (walisisk Gŵyr) er en halvøy på nordsiden av Bristolkanalen og sørvestlige kysten i det historiske fylket Glamorgan i Wales. Referert hverdagslig til som 'Gower' var det første stedet i Storbritannia som fikk utmerkelsen Område av fremragende skjønnhet (Area of Outstanding Natural Beauty) i 1956. Gower er en del av oldtidens marcher lordship Gower, og er i dag en del av byen og fylket Swansea.

Geografi

Det ligger i sørvestlige Wales, omtrent 180 km² i utstrekning og er best kjent for sin kystlinje som er populær hos fotgjengere og entusiaster av utendørs fritidsliv, særlig surfere. Gowerhalvøya har mange grotter, blant annet Paviland Cave og Minchin Hole. Halvøya er knyttet til elvemunningen Loughor nord for Swanseabukta i øst. Govers Område av fremragende skjønnhet dekker 188 km² inkludert det meste av halvøya vest for Crofty, Three Crosses, Upper Killay, Blackpill og Bishopston. Det høyeste punktet på Gowerhalvøya er The Beacon ved Rhossili Down som strekker seg 193 meter med utsyn over Rhossilibukta.
Det indre av Gower består hovedsakelig av jorbruksland og allment landområde (common land). Befolkningen bor hovedsakelig i små landsbyer, skjønt forstadsutvikling har gjort flere småsamfunn i den østlige delen av Gower til en den del av Swanseas forsteder. Den sørlige kysten av halvøya består av en rekke mindre berg- eller sandbelagte bukter som Langland og Three Cliffs, og noen få større strender som Port Eynon, Rhossili og Oxwich Bay. På nordsiden av halvøya er det færre strender, og denne delen av kysten omfatter de berømte senger av hjerteskjell til landsbyen Penclawdd. Disse har blitt samlet inn siden romersk tid. Det er seks festninger på Gowerhalvøya, Bovehill Castle (også kjent som Landimore Castle), Oystermouth Castle, Oxwich Castle, Pennard Castle, Penrice Castle og Weobley Castle.

Arkeologi

Gower er hjemstedet for menhir eller stående steiner fra bronsealderen. Av ni steiner står fortsatt åtte av dem. En av de mest kjente er Arthurs stein i nærheten av Cefn Bryn.
I grotten Paviland Cave i South Gower er et menneskelig skjelett (kalt for «Den røde frue i Paviland», skjønt det er egentlig av hankjønn) oppdaget av viktorianske arkeologer. Det er rundt 25 000 år gammelt.

Historie

Etter den normanniske invasjonen av Wales gikk landområdet, commote (walisisk cwmwd), over på engelske hender, og den sørlige delen ble etterhvert bortimot helt engelsk i språk og kultur. Rhys Gryg av Deheubarth gjenerobret halvøya i 1215, men i 1220 måtte han avstå området til de engelske, tilsynelatende på ordre fra sin overherre, Llywelyn ap Iorwerth. Etter det var Gower hovedsakelig utenfor rekkevidde for Llywelyns etterfølgere som prins av Wales, skjønt halvøya fikk føle virkningene av Rhys ap Maredudd og hans opprør i 1287–1288.
Inngåelsen av union mellom England og Wales, førte til at herreskapet Gower ble en del av det historiske fylket Glamorgan, og en sørvestlige seksjon ble et herred av Swansea.
I moderne tid har Gowerhalvøya blitt administrert som et jordbruksdistrikt av Glamorgan, som ble slått sammen med fylkets borough av Swansea i 1974 for å danne distriktet Swansea. Siden 1996 har Gower vært en del av byen og fylket Swansea.

Økonomi

Jordbruk har forblitt viktig for området, men turisme har fått en stadig viktigere rolle for den lokale økonomien. Halvøya har mesterskapstatus for golfbane ved Fairwood Park rett utenfor Fairwood Common, og har to ganger holdt det walisiske PGA mesterskapet på 1990-tallet. Samtidig har Gower Golf Club ved Three Crosses vært vert for West Wales Open, en to-dagers turnering på Wales profesjonelle golftour, Dragon Tour. Gower er en del av Swansea Travel to Work Area, det vil si Pendlingsomland, et statistisk redskap.

I kulturen

Landsbyen Mumbles var lokalitet for dramaet Ennals Point i seks deler med den walisiske skuespilleren Philip Madoc. Serien fokuserte på det lokale livbåtmannskapet og ble vist i Storbritannia i januar 1982. Kunstneren Gee Vaucher og musikeren Huw Warren lagde filmen Gower Boy som hadde sin debut på den 14. Raindance Film Festival i oktober 2006, og beskrevet som en «nennsom, tankefull utforskning av Gowerhlavøya i Wales». Landsbyen Rhossili var scene i en episode av Doctor Who, «New Earth», i 2006. I episoden kunne Worm's Head bli sett.